

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo:** XII/2020

**Dňa:** 30.04.2020

**K bodu programu:** **č. 13**

**Názov materiálu: Vyhlásenie voľby hlavného kontrolóra Mesta Stará Ľubovňa**

**Materiál obsahuje**: Návrh uznesenia

Dôvodová správa

**Materiál predkladá:** JUDr. Katarína Železníková

vedúca odd. vnútornej správy a služieb obyvateľstva

**Podpis: \_\_\_\_\_\_\_\_\_\_\_\_\_\_\_\_\_\_**

**Materiál vypracovala:** JUDr. Katarína Železníková

vedúca odd. vnútornej správy a služieb obyvateľstva

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

1. **v y h l a s u j e**

voľbu hlavného kontro1óra mesta Stará Ľubovňa v súlade s ustanovením § 18a zákona č. 369/1990 Zb. o obecnom zriadení v znení neskorších predpisov (ďalej len „zákon o obecnom zriadení“), ktorá sa bude konať dna 18. júna 2020.

1. **s c h v a ľ u j e**
2. Deň nástupu do práce a pracovný úväzok hlavného kontrolóra nasledovne:

* od 01.07.2020 so 100 % pracovným úväzkom.

1. Spôsob a vykonanie voľby hlavného kontrolóra Mesta Stará Ľubovňa a náležitosti prihlášky kandidátov na funkciu hlavného kontrolóra takto:
2. voľba hlavného kontrolóra mesta Stará Ľubovňa sa uskutoční verejným hlasovaním poslancov na zasadnutí Mestského zastupiteľstva v Starej Ľubovni;
3. kvalifikačné predpoklady na výkon funkcie hlavného kontrolóra:

* ukončené minimálne úplné stredné vzdelanie;

1. náležitosti písomnej prihlášky:

* profesijný životopis s prehľadom doterajšej praxe s uvedením pracovnej pozície
* úradne osvedčená fotokópia dokladu o najvyššom dosiahnutom vzdelaní
* kópie dokladov o absolvovaní prípadného ďalšieho vzdelávania
* osobné údaje podľa § 10 ods. 4 písm. a) zákona č. 330/2007 Z. z. o registri trestov a o zmene a doplnení niektorých zákonov v znení neskorších predpisov na základe § 18a ods. 2 zákona o obecnom zriadení
* čestné vyhlásenie kandidáta o tom, že má spôsobilosť na právne úkony v plnom rozsahu
* súhlas so zverejnením a spracovaním osobných údajov podľa zákona č. 18/2018 Z. z. o ochrane osobných údajov a o zmene a doplnení niektorých zákonov na účel vykonania voľby v mestskom zastupiteľstve;

1. termín ukončenia doručenia prihlášok:

* 05.06.2020 do 13.00 h;

1. miesto a spôsob doručenia prihlášok nasledovne:

* uchádzač o funkciu hlavného kontrolóra Mesta Stará Ľubovňa musí písomnú prihlášku spolu s požadovanými dokladmi do stanoveného termínu odovzdať na Mestský úrad v Starej Ľubovni, a to:
* pri osobnom odovzdávaní – do podateľne Mestského úradu v Starej Ľubovni, Obchodná 1, 064 01 Stará Ľubovňa, prízemie
* pri odovzdávaní poštou na adresu – Primátor mesta Stará Ľubovňa, Mestský úrad, Obchodná 1, 064 01 Stará Ľubovňa
* zalepenú obálku je potrebné označiť „Voľba hlavného kontrolóra mesta – neotvárať“;

1. posúdenie podaných prihlášok zabezpečí komisia, ktorá najneskôr do 08.06.2020 vyhodnotí splnenie podmienok jednotlivých uchádzačov;
2. iba uchádzač, ktorý splní kvalifikačné predpoklady, náležitosti prihlášky a včas podá prihlášku, bude zaradený ako kandidát na voľbu hlavného kontrolóra v súlade s § 18a zákona o obecnom zriadení;
3. úspešným uchádzačom bude Mestským úradom v Starej Ľubovni poštou zaslaná pozvánka na voľbu hlavného kontrolóra, a to najmenej 9 dní pred jej konaním;
4. každý kandidát/kandidátka má právo v deň konania voľby na vystúpenie pred poslancami mestského zastupiteľstva v časovom rozsahu maximálne 5 minút;
5. v súlade s ustanovením § 18a ods. 3 zákona o obecnom zriadení je na zvolenie hlavného kontrolóra mesta potrebný súhlas nadpolovičnej väčšiny všetkých poslancov MsZ. Ak ani jeden z kandidátov takúto väčšinu nezíska, mestské zastupiteľstvo ešte na tej istej schôdzi vykoná druhé kolo volieb, do ktorého postúpia dvaja kandidáti, ktorí získali v prvom kole volieb najväčší počet platných hlasov. V prípade rovnosti hlasov do druhého kola volieb postupujú všetci kandidáti s najväčším počtom platných hlasov. V druhom kole volieb je zvolený ten kandidát, ktorý získal najväčší počet platných hlasov. Pri rovnosti hlasov v druhom kole volieb sa rozhoduje žrebom;
6. plat hlavného kontrolóra je určený podľa § 18c ods. 1 zákona o obecnom zriadení.
7. **z r i a ď u j e**

komisiu na otváranie obálok a vyhodnotenie prihlášok kandidátov na funkciu hlavného kontrolóra mesta Stará Ľubovňa v zložení:

* JUDr. Katarína Železníková
* .............................................
* .............................................

1. **ž i a d a**

primátora mesta Stará Ľubovňa zabezpečiť vyhlásenie dňa konania voľby na úradnej tabuli Mesta Stará Ľubovňa a spôsobom v mieste obvyklým ‒ zverejnením na internetovej stránke Mesta Stará Ľubovňa a minimálne v jednom regionálnom denníku v termíne podľa § 18a ods. 2 zákona o obecnom zriadení.

**D ô v o d o v á s p r á v a**

Podľa § 18 a nasl. zákona č. 369/1990 Zb. o obecnom zriadení v znení neskorších predpisov (ďalej len „zákon o obecnom zriadení") hlavného kontrolóra volí obecné zastupiteľstvo na šesť rokov. Jeho funkčné obdobie sa začína dňom, ktorý je určený ako deň nástupu do práce. Kvalifikačným predpokladom na funkciu hlavného kontrolóra je ukončené minimálne úplné stredné vzdelanie.

Podľa § 18a ods. 8 písm. c) zákona o obecnom zriadení výkon funkcie hlavného kontrolóra zaniká uplynutím funkčného obdobia. Funkčné obdobie súčasného hlavného kontrolóra Ing. Jána Šidlovského začalo dňa 01.07.2014 a z toho vyplýva, že jeho funkčné obdobie končí 30.06.2020.

Podľa § 18a ods. 2 zákona o obecnom zriadení „*Deň konania voľby hlavného kontrolóra vyhlási obecné zastupiteľstvo na úradnej tabuli a spôsobom v mieste obvyklým najmenej 40 dní pred dňom konania voľby tak, aby sa voľba vykonala počas posledných 60 dní funkčného obdobia doterajšieho hlavného kontrolóra. Kandidát na funkciu hlavného kontrolóra musí odovzdať svoju písomnú prihlášku najneskôr 14 dní pred dňom konania voľby na obecnom úrade. Súčasťou prihlášky je aj doklad o vzdelaní a údaje potrebné na vyžiadanie výpisu z registra trestov. Údaje podľa tretej vety obec bezodkladne zašle v elektronickej podobe prostredníctvom elektronickej komunikácie Generálnej prokuratúre Slovenskej republiky na vydanie výpisu z registra trestov.*“

Podľa § 18a ods. 3 zákona o obecnom zriadení „*Na zvolenie hlavného kontrolóra* ***je potrebný súhlas nadpolovičnej väčšiny všetkých poslancov****. Ak ani jeden z kandidátov takto väčšinu nezískal, obecné zastupiteľstvo ešte na ej istej schôdzi vykoná druhé kolo volieb, do ktorého postúpia dvaja kandidáti, ktorí ziskali v prvom kole volieb najväčší počet platných hlasov. V prípade rovnosti hlasov do druhého kola volieb postupujú všetci kandidáti s najväčším počtom platných hlasov. V druhom kole volieb je zvolený ten kandidát, ktorý získal najväčší počet platných hlasov. Pri rovnosti hlasov v druhom kole volieb sa rozhoduje žrebom.* ***Ďalšie podrobnosti o spôsobe a vykonaní voľby hlavného kontrolóra a náležitosti prihlášky ustanoví obec uznesením****.*“

Vzhľadom na uvedené je potrebné, aby mestské zastupiteľstvo ešte pred voľbou hlavného kontrolóra vyhlásilo jeho voľbu a prijalo uznesenie v znení, ktorého návrh je súčasťou materiálu a je v súlade so zákonom o obecnom zriadení.