

**MESTSKÉ ZASTUPITEĽSTVO STARÁ ĽUBOVŇA**

**INTERPELÁCIA POSLANCOV**

**Interpelujúci poslanec: Mgr. Filip Lampart**

**Predložené na rokovaní MsZ: 20.02.2020**

**Predmet interpelácie:**

2) Dodržiavanie zákonom stanovených lehôt na odpoveď úradných listov.

**Odpoveď:**

O každej žiadosti, návrhu alebo podnete vedie obec samostatný spis. Lehota na vybavenie je 30 dní od doručenia podania na mestský úrad. Táto lehota môže byť predĺžená o ďalších 30 dní, ak je to potrebné pre objektívne zistenie  právne významných skutočností. Mesto (poverení zamestnanci Mesta) je oprávnené vyzvať žiadateľa, resp. toho kto podanie podal, aby v lehote do 15 dní od doručenia výzvy doplnil údaje, príp. poskytol vysvetlenie. O výsledku vybavenia veci Mesto písomne upovedomí toho, kto podanie podal.

Pri vybavovaní žiadostí, návrhov a podnetov sa vždy v maximálnej možnej miere snažíme o dodržiavanie týchto zákonom stanovených lehôt na odpoveď. Je možné, že niekedy, najmä pri náročnejších žiadostiach, dôjde k predĺženiu tejto lehoty, na čo následne upozorňujeme daného zamestnanca so snahou eliminovať takéto pochybenie. Aj do budúcna sa budeme snažiť podávať odpoveď v zákonom stanovenej lehote.

Stará Ľubovňa 20.03.2020

**Zodpovedný za vybavenie:** Ing. Aleš Solár, prednosta MsÚ