

**MESTSKÉ ZASTUPITEĽSTVO STARÁ ĽUBOVŇA**

**INTERPELÁCIA POSLANCOV**

**Interpelujúci poslanec: Mgr. Pavol Mišenko**

**Predložené na rokovaní MsZ: 20.02.2020**

**Predmet interpelácie:**

2) Je požiadavka od starších občanov, či by bol problém zverejňovať na internete úmrtia ľudí s trvalým bydliskom v Starej Ľubovni. Hlavne v zime málo vychádzajú vonku a chceli by byť informovaní o úmrtí priateľov, resp. bývalých kolegov.

**Odpoveď:**

Pri **zverejňovaní úmrtí je vždy potrebný súhlas dotknutej osoby**. Citujeme zo stanoviska spoločnosti, ktorá nám zabezpečuje agendu GDPR (ochranu osobných údajov) z pozície zodpovednej osoby: „Súhlas dotknutej osoby je potrebný, ak v rámci periodickej tlače alebo na webovom sídle zverejňujete napr. dôležité životné udalosti akými sú uzatvorenie manželstva, **úmrtie**, narodenie dieťaťa, oslava životného jubilea, zverejňovanie mena, priezviska či fotiek jednotlivcov. Vždy je potrebné brať do úvahy, že spracúvaním osobných údajov na príslušnom právnom základe nemôže dôjsť k porušeniu práva dotknutej osoby na ochranu jej osobnosti alebo práva na ochranu súkromia. To znamená, že ako prevádzkovateľ nemôžete v miestnych novinách, či na webovom sídle zverejňovať informácie týkajúce sa súkromných záležitosti Vašich obyvateľov a iných fyzických osôb.

Dotknutou osobou rozumieme v tomto prípade niekoho z najbližších pozostalých. Z prieskumu praxe iných samospráv v tejto oblasti sme sa dozvedeli, že zverejňovanie úmrtí bolo v minulosti veľmi zriedkavé a po prijatí zákona č.18/2018 Z. z. o ochrane osobných údajov, kde sa legislatíva ešte sprísnila sme dokonca nenašli samosprávu, ktorá by zverejňovala úmrtia na svojom webovom sídle. Z vyššie uvedených dôvodov sme toho názoru, že budeme pokračovať v štandardnom zverejňovaní úmrtí obyvateľov na vyhradených miestach v meste Stará Ľubovňa a nie na webovom sídle mesta.

Stará Ľubovňa 20.03.2020

**Zodpovedný za vybavenie:** Ing. Aleš Solár, prednosta MsÚ