

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo: XII/2020**

**Dňa:** 30.04.2020

**K bodu programu:** **č. 14**

**Názov materiálu: Návrh zmeny VZN č. 44 o poskytovaní dotácií**

**Materiál obsahuje**: Návrh uznesenia

Dôvodová správa

Návrh VZN č. 44

**Materiál predkladá:**  JUDr. Katarína Železníková

vedúca odd. vnútornej správy a služieb obyvateľstva

**Podpis: \_\_\_\_\_\_\_\_\_\_\_\_\_\_\_\_\_\_**

**Materiál vypracovala:** JUDr. Katarína Železníková

vedúca odd. vnútornej správy a služieb obyvateľstva

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

**s c h v a ľ u j e**

zmenu Všeobecne záväzného nariadenia č. 44 o poskytovaní dotácií v zmysle predloženého návrhu.

**D ô v o d o v á s p r á v a**

# Z dôvodu zmien zákona č. 177/2018 Z.z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov údaje evidované v informačnom systéme verejnej správy je potrebné zrušiť niektoré povinné prílohy k žiadostiam o poskytnutie dotácie.

Obce a mestá sú oprávnené týmto prijatým zákonom získavať a používať údaje evidované v informačných systémoch, a to:

* Od 01.09.2018 informačný systém katastra nehnuteľností
* Od 01.09.2019 register právnických osôb, podnikateľov a orgánov verejnej moci
* Od 01.09.2019 register trestov
* Od 01.09.2019 centrálny register detí, žiakov a poslucháčov
* Od 01.12.2019 centrálny register študentov
* Od 01.12.2019 informačný systém finančnej správy v časti týkajúcej sa evidencie daňových nedoplatkov a nedoplatkov colného dlhu, nedoplatkov pokút a iných platieb vymeraných alebo uložených podľa colných predpisov, nedoplatkov dane z pridanej hodnoty alebo spotrebnej dane pri dovoze
* Od 01.12.2019 IS Sociálnej poisťovne v časti týkajúcej sa evidencie nedoplatkov na poistnom na sociálne poistenie
* Od 01.12.2019 IS zdravotnej poisťovne v časti týkajúcej sa evidencie pohľadávok po splatnosti
* Od 01.01.2021 IS Sociálnej poisťovne v časti týkajúcej sa evidencie dôchodkových dávok a dávok nemocenského poistenia

**MESTO STARÁ ĽUBOVŇA**



**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Všeobecne záväzné**

**nariadenie č. 44**

**O POSKYTOVANÍ DOTÁCIÍ**

**Návrh tohto všeobecne záväzného nariadenia v zmysle § 6 ods. 4 zákona č. 369/1990 Zb. o obecnom zriadení v znení neskorších predpisov:**

|  |  |
| --- | --- |
| Návrh vyvesený na úradnej tabuli mesta dňa: | 07.04.2020 |
| Návrh zverejnený na internetovej stránke mesta dňa: | 07.04.2020 |
| Dátum začiatku lehoty na pripomienkové konanie: | 07.04.2020 |
| Dátum ukončenia lehoty pripomienkového konania: | 19.04.2020 |
| Vyhodnotenie pripomienok k návrhu VZN uskutočnené dňa: | 20.04.2020 |

Pripomienky zaslať:

* **písomne na adresu:**  Mesto Stará Ľubovňa, Mestský úrad, Obchodná 1,

064 01 Stará Ľubovňa

* **elektronicky na adresu:** [katarina.zeleznikova@staralubovna.sk](mailto:katarina.zeleznikova@staralubovna.sk),

iveta.redajova@staralubovna.sk

Pripomienkou možno v určenej lehote navrhnúť nový text alebo odporučiť úpravu textu, a to doplnenie, zmenu, vypustenie alebo spresnenie pôvodného textu. Z pripomienky musí byť zrejmé, kto ju predkladá. Na ostatné podnety nemusí navrhovateľ nariadenia prihliadať, a to najmä vtedy, ak nie sú zdôvodnené.

**Schválené všeobecne záväzné nariadenie:**

|  |  |
| --- | --- |
| Na rokovaní MsZ v Starej Ľubovni: |  |
| Vyhlásené vyvesením na úradnej tabuli mesta: |  |
| VZN nadobúda účinnosť dňom: |  |



**MESTO STARÁ ĽUBOVŇA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Mesto Stará Ľubovňa na základe samostatnej pôsobnosti podľa článku 68 Ústavy Slovenskej republiky a podľa § 6 ods. 1 zákona č. 369/1990 Zb. o obecnom zriadení v znení neskorších zmien a doplnkov a zákona č. 583/2004 Z. z. o rozpočtových pravidlách územnej samosprávy v znení neskorších zmien a doplnkov m e n í

**Všeobecne záväzné**

**nariadenie č. 44**

**O  POSKYTOVANÍ DOTÁCIÍ**

**schválené uznesením MsZ č. IX/2008 pod B 123 zo dňa 21.02.2008**

**zmeny a doplnky:**

**uznesením MsZ č. XIII/2008 zo dňa 13.11.2008,**

**uznesením č. 385 MsZ XVI/2012 zo dňa 13.09.2012,**

**uznesením č. 227 MsZ č. XI/2015 zo dňa 10.12.2015,**

**uznesením č. 367 MsZ č. XV/2016 zo dňa 16.06.2016,**

**uznesením č. 669 MsZ č. XXVII/2017 zo dňa 21.09.2017,**

**uznesením č. ... MsZ č. ...... zo dňa ....**

* Ruší sa **bod 8** v článku **3 Podmienky poskytovania dotácií v znení:**

,,Žiadateľ k písomnej žiadosti doloží:

1. kópiu dokladov preukazujúcich oprávnenie vykonávať činnosť, na ktorú má byť dotácia poskytnutá (napr. živnostenský list, zápis v obchodnom registri, stanovy združenia a pod.),
2. kópiu dokladu o pridelení IČO,
3. kópiu dokladu o voľbe alebo menovaní štatutárneho zástupcu, prípadne iný doklad preukazujúci oprávnenie konať v mene organizácie, ak to nevyplýva z dokladov o právnej subjektivite,
4. čestné vyhlásenie, že žiadateľ má vysporiadané finančné vzťahy so štátnym rozpočtom a Mestom,
5. potvrdenie miestne príslušného správcu dane, nie staršie ako tri mesiace, že žiadateľ nemá daňové nedoplatky,
6. potvrdenie príslušného konkurzného súdu, nie staršie ako tri mesiace, že nie je voči nemu vedené konkurzné konanie, nie je v konkurze, v reštrukturalizácii  
   a nebol proti nemu zamietnutý návrh na vyhlásenie konkurzu pre nedostatok majetku,
7. čestné vyhlásenie žiadateľa, že voči nemu nie je vedený výkon rozhodnutia,
8. potvrdenie príslušného inšpektorátu práce, nie staršie ako tri mesiace, že žiadateľ neporušil v predchádzajúcich troch rokoch zákaz nelegálneho zamestnávania podľa osobitného predpisu,
9. potvrdenia Sociálnej poisťovne a každej zdravotnej poisťovne, nie staršie ako tri mesiace, že žiadateľ nemá evidované nedoplatky poistného na zdravotné poistenie, sociálne poistenie a príspevkov na starobné dôchodkové sporenie,
10. výpis z registra trestov nie starší ako tri mesiace, potvrdzujúci že žiadateľ nemá právoplatne uložený trest zákazu prijímať dotácie alebo subvencie a nemá právoplatne uložený trest zákazu prijímať pomoc a podporu poskytovanú z fondov Európskej únie.“

* Dopĺňa sa v článku **3 Podmienky poskytovania dotácií bod 8**  **v znení:**

,,Žiadateľ k písomnej žiadosti doloží:

1. kópiu dokladu o voľbe alebo menovaní štatutárneho zástupcu, prípadne iný doklad preukazujúci oprávnenie konať v mene organizácie, ak to nevyplýva z dokladov o právnej subjektivite,
2. čestné vyhlásenie, že žiadateľ má vysporiadané finančné vzťahy so štátnym rozpočtom a Mestom,
3. čestné vyhlásenie žiadateľa, že voči nemu nie je vedený výkon rozhodnutia,
4. potvrdenie príslušného inšpektorátu práce, nie staršie ako tri mesiace, že žiadateľ neporušil v predchádzajúcich troch rokoch zákaz nelegálneho zamestnávania podľa osobitného predpisu.“

* Dopĺňa sa v článku **3 Podmienky poskytovania dotácií bod 9**  **v znení:**

# ,,9. Mesto Stará Ľubovňa ako poskytovateľ dotácie a orgán verejnej moci preverí v zmysle zákona 177/2018 Z.z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov údaje evidované v informačnom systéme verejnej správy.“

* Dopĺňa sa v článku **7 Záverečné ustanovenia bod 7 v znení:**

**,,7.** Zmena VZN č. 44 o poskytovaní dotácií bola schválená uznesením č. ....  
zo zasadnutia MsZ v Starej Ľubovni č. ...... zo dňa ....... a nadobúda účinnosť dňom .......“

**PhDr. Ľuboš Tomko, v. r.**

**primátor mesta**