

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo:** XII/2020

**Dňa:** 30.04.2020

**K bodu programu:** **č. 9.1**

**Názov materiálu:** **Projekt „Zníženie energetickej náročnosti MŠ Vsetínska, Stará Ľubovňa inštaláciou tepelného čerpadla“ – návrh na schválenie podania žiadosti o poskytnutie NFP a spolufinancovania projektu**

**Materiál obsahuje:** Návrh uznesenia

Dôvodová správa

**Materiál predkladá:** PhDr. Ľuboš Tomko

primátor mesta

**Podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál vypracovala:** Mgr. Emília Mačugová

Projektový referent

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

**s c h v a ľ u j e**

1. predloženie žiadosti o poskytnutie nenávratného finančného príspevku z Európskeho fond regionálneho rozvoja a štátneho rozpočtu, prostredníctvom Operačného programu Kvalita životného prostredia, na základe 61. výzvy s kódom OPKZP-PO4-SC411-2019-61, vyhlásenej Slovenskou inovačnou a energetickou agentúrou ako sprostredkovateľským orgánom Operačný program Kvalita životného prostredia v zastúpení Ministerstva životného prostredia SR ako riadiaceho orgánu pre Operačný program Kvalita životného prostredia, na projekt **„Zníženie energetickej náročnosti MŠ Vsetínska, Stará Ľubovňa inštaláciou tepelného čerpadla“**;
2. zabezpečenie realizácie projektu v súlade s výzvou;
3. zabezpečenie povinného spolufinancovania projektu vo výške 5%, z celkových oprávnených výdavkov vo výške 283 173,76 €, čo predstavuje sumu 14 158,69 €;
4. zabezpečenie financovania neoprávnených výdavkov projektu predstavujúcich rozdiel medzi celkovými oprávnenými výdavkami projektu a žiadaným NFP a prípadnou celkovou výškou neoprávnených výdavkov identifikovaných na základe zníženia výšky celkových oprávnených výdavkov projektu.

**D ô v o d o v á s p r á v a**

Jednou z povinných príloh k žiadosti o poskytnutie finančných prostriedkov je aj uznesenie mestského zastupiteľstva o zabezpečení spoluúčasti na financovaní prekladaného projektu. Spoluúčasť na financovaní projektu znamená, že žiadateľ má zabezpečené finančné prostriedky na spolufinancovanie výdavkov projektu, pričom výška spolufinancovania projektu zo strany žiadateľa sa stanovuje ako rozdiel medzi celkovými oprávnenými výdavkami projektu a žiadaným príspevkom a zároveň ako spolufinancovanie prípadnej celkovej výšky neoprávnených výdavkov identifikovaných na základe zníženia výšky celkových oprávnených výdavkov projektu, ku ktorému môže dôjsť v procese posudzovania žiadosti o NFP.

Uvažovaný NFP bude spolufinancovaný v nasledujúcej schéme:

* 95 % Európsky fond regionálneho rozvoja + Štátny rozpočet
* 5% Žiadateľ – Mesto Stará Ľubovňa

Predmetom žiadosti o poskytnutie NFP na realizáciu projektu **„Zníženie energetickej náročnosti MŠ Vsetínska, Stará Ľubovňa inštaláciou tepelného čerpadla“** je modernizácia existujúceho zdroja tepla pre zabezpečenie dodávky tepla objektu predmetnej materskej školy. Modernizácia rieši integrovanie kaskády plynového tepelného čerpadla do existujúceho zdroja tepla, čím sa zníži primárna energetická náročnosť.

Žiadosť o poskytnutie nenávratného finančného príspevku bola podaná sprostredkovateľskému orgánu pre Operačný program Kvalita životného prostredia, a to Slovenskej inovačnej a energetickej agentúre dňa 31. 03. 2020.