

**MESTSKÉ ZASTUPITEĽSTVO STARÁ ĽUBOVŇA**

**INTERPELÁCIA POSLANCOV**

**Interpelujúci poslanec: Mgr. Filip Lampart**

**Predložené na rokovaní MsZ:** 20.02.2020

**Predmet interpelácie:**

1) Stav vypracovania štúdie na riešenie chodníkov a prechodov pre chodcov na križovatke ulíc Prešovská, Jarmočná a Za vodou (z rokovania IV/2019)

**Odpoveď:**

Proces verejného obstarávania na dodávateľa projektovej dokumentácie stavebných úprav a dopravného značenia (okrem iných aj v tejto lokalite) bol ukončený a s víťazným uchádzačom bola 09.03.2020 podpísaná zmluva.

Projektant momentálne pracuje na návrhu optimálneho riešenia na budúcej miestnej komunikácii na Prešovskej ulici (po zaradení nového úseku cesty III. triedy bude preradená medzi MK), ktorej účelom je zlepšenie prepojení existujúcich chodníkov doplnením/úpravou priechodov pre chodcov, prípadne doplnením úsekov nových chodníkov (hlavne na križovatke ulíc Prešovská, Za vodou, Jarmočná), v nadväznosti na prípadné odčlenenie existujúcej zastávky autobusovej dopravy; doplnenie parkovacích miest (kolmých/ pozdĺžnych - odporúčané po pravej strane v smere jazdy von z mesta); doplnenie (posúdenie možnosti umiestnenia) samostatných cyklistických pruhov (od novej komunikácie III triedy po Námestie sv. Mikuláša). Prípadné nové prvky (napr. ostrovčeky) je potrebné navrhnúť s minimálnym zásahom do existujúcej komunikácie (z odstrániteľných plastových obrubníkov a pod.). Termín dodania PD na túto časť je v zmysle zmluvy do 30.06.2019 a veríme, že bude minimálne ovplyvnený aktuálnou krízovou situáciou.

V rámci procesu spracovávania a hodnotenia návrhov PD radi privítame Vaše konkrétne podnety.

Stará Ľubovňa 20.03.2020

**Zodpovedný za vybavenie:**

Ing. Michal Žid, poverený riadením odd. V,ÚR a ŽP