**Správa o plnení Akčného plánu realizácie Komunitného plánu sociálnych služieb Mesta Stará Ľubovňa za r. 2019**

|  |  |  |  |  |
| --- | --- | --- | --- | --- |
| **Priorita 1** | **Podpora zotrvania klienta v prirodzenom prostredí rozvojom terénnych a komunitných sociálnych služieb** | **Časový plán** | **Personálne, prevádzkové, finančné a organizačné podmienky** | **Vyhodnotenie a nový časový horizont** |
| Opatrenie 1.1. | Udržanie a skvalitnenie siete poskytovaných terénnych sociálnych služieb |  |  |  |
| Aktivita 1.1.1 | Zabezpečenie kvalifikovaných odborných zamestnancov vykonávajúcich sociálne služby | priebežne | Mesto Stará Ľubovňa | **Úloha splnená** – za Mesto plnené priebežne, na oddelení bol zabezpečený výber kvalifikovaných ľudí a zamestnanci sú sústavne vzdelávaní. |
| Aktivita 1.1.2 | Zapojenie sa do Národného projektu Podpora opatrovateľskej služby | 2016 | Mesto Stará Ľubovňa | **Úloha splnená** – Mesto je v projekte zapojené od septembra 2019 na obdobie 26 mesiacov. |
| Aktivita 1.1.3 | Zriadiť poskytovanie cenovo dostupnej odľahčovacej služby a iných podporných služieb | 2016 | Mesto Stará Ľubovňa Rozpočet mesta  Štrukturálne fondy | **Úloha nesplnená** – Mesto neposkytuje odľahčovaciu službu, v prípade záujmu klienta promtne kontaktuje zariadenia v okolí, kde klient platí úhradu podľa cenníka príslušného zariadenia. |
| Aktivita 1.1.4 | Zabezpečiť informovanosť o sociálnych službách   * pomocou TSP, komunitných pracovníkov * informovať pomocou webovej stránky Mesta * prostredníctvom médií | Počas celej doby realizácie KP | Sieť poskytovateľov  Mesto Stará Ľubovňa | **Úloha splnená čiastočne** - Zamestnanci Mesta, terénni a komunitní pracovníci poskytujú poradenstvo o sociálnych službách. Spracovaný informačný materiál o dostupných sociálnych službách bol odovzdaný do nemocnice, mesto zabezpečilo informovanosť o poskytovaných sociálnych službách a ich zmenách v miestnych novinách. Poskytované sociálne služby prezentuje mesto aj medzi dôchodcami v rámci klubových stretnutí.  Informácie o sociálnych službách na webe Mesta aktuálne len ako súčasť VZN. |
| Aktivita 1.1.5 | Podpora sociálnej služby na báze informačných a komunikačných technológií | 2017 | Mesto Stará Ľubovňa  Neverejný poskytovateľ | **Úloha splnená** – Mesto v zmysle platného VZN č. 63 poskytuje príspevok na sociálnu pomoc – okrem iného na zabezpečenie služby s použitím telekomunikačných technológií a to monitorovanie a signalizácia potreby pomoci. Niektorí klienti prejavili záujem a v súčasnosti príspevok poberajú (viď Správu o činnosti Mesta Stará Ľubovňa v oblasti sociálnej pomoci za rok 2019) |
| Aktivita 1.1.6 | Podpora dobrovoľníckej činnosti a práce svojpomocných skupín | Počas celej doby realizácie KP | Poskytovateľ Rozpočet mesta, granty | **Úloha splnená čiastočne** – Svojpomocné skupiny sa môžu uchádzať o dotácie v zmysle platného VZN, resp. grantové schémy. Mesto spolupracuje s dobrovoľníkmi pri organizovaní niektorých aktivít, nemá však vypracovaný systém priamej podpory dobrovoľníctva. |
| Opatrenie 1.2 | Rozšíriť sieť sociálnych služieb, zlepšiť ponuku, kvalitu a dostupnosť služieb pre jednotlivé sociálne skupiny |  |  |  |
| Aktivita 1.2.1 | Zriadiť zariadenie pre seniorov a ľudí odkázaných na pomoc inej osoby, dennou formou, nepretržitou formou a na prechodný čas, s možným využitím pre ľudí na zabezpečenie základných životných podmienok   * zabezpečenie projektovej dokumentácie * rekonštrukcia konkrétnej budovy * registrácia denného centra | 2017 - 2020  2016  2017  2017 | Mesto Stará Ľubovňa  Rozpočet mesta, granty,  VÚC  1000 eur | **Úloha splnená čiastočne** – Mesto má spracovanú projektovú dokumentáciu k plánovanej výstavbe zariadenia pre seniorov a denného centra, aktuálne prebieha vyhodnocovanie na ministerstve. |
| Aktivita 1.2.2 | Podpora poskytovateľov absentujúcich sociálnych služieb | Počas celej doby realizácie KP | Mesto Stará Ľubovňa  Rozpočet mesta | **Úloha plnená priebežne** – Mesto ponúka možnosť získania dotácie na podporu projektov pre začínajúcich poskytovateľov sociálnych služieb, komunikuje s potenciálnymi poskytovateľmi – v rámci dotácie boli podporení poskytovatelia prepravnej služby, služby včasnej intervencie a ďalších služieb. |
| Aktivita 1.2.3 | Zabezpečiť bezbariérové klubové priestory pre seniorov, s možnosťou využitia inými dobrovoľníckymi skupinami,   * Klub dôchodcov pretransformovať a registrovať podľa zákona 448/2008 | 2017  2017 | Mesto Stará Ľubovňa | **Úloha v plnení**  Bezbariérovosť kultúrneho domu vyriešilo Mesto bočným bezbariérovým vstupom. V rámci plánovaného zariadenia pre seniorov bude mať aj denné centrum bezbariérový vstup. |
| Aktivita 1.2.4 | Zabezpečiť núdzové bývanie pre ľudí v krízovej životnej situácii.   * vyčleniť jeden mestský nájomný byt | 2017  2017 | Mesto Stará Ľubovňa Rozpočet Mesta  Štrukturálne fondy | **Úloha nesplnená, nový časový plán 2020** |
| Aktivita 1.2.5 | Poskytovanie podpornej sociálnej služby na vedenie samostatného života fyzickej osoby a na podporu začlenenia do spoločnosti, hlavne pre mladých po ukončení ústavnej starostlivosti a mladých ľudí pre získanie rodičovských zručností.   * registrovať službu * vyčleniť mestský byt | 2017  2017  2017 | Mesto Stará Ľubovňa Rozpočet Mesta | **Úloha nesplnená, nový časový plán 2020**  Pozn.  roku 2019 opustil detský domov jeden mladý dospelý, ktorému Mesto poskytlo zákonný príspevok na uľahčenie nového začiatku. Mladý dospelý sa rozhodol pre prácu a ubytovanie v Bratislave, kde má väčšie možnosti zamestnať sa. |
| Aktivita 1.2.6 | Vytvoriť podmienky pre rodinné centrum, detský klub neverejnému poskytovateľovi (podpora rodinného centra a detského klubu, prenájom mestských priestorov ) | 2017 - 2020 | Mesto Stará Ľubovňa Rozpočet mesta  Poskytovateľ | **Úloha splnená** - Mesto poskytovalo priestor na vykonávanie aktivít rodinného centra, ďalšie aktivity prebiehajú prostredníctvom CVČ. Aktuálne rodinné centrum presťahované a v roku 2020 sa uchádza o dotáciu na rozvoj. |
| Aktivita 1.2.7 | Zriadiť nízkoprahové zariadenie pre mládež spojené s komunitným centrom   * vyčleniť pozemok a zapracovať do územného plánu * zabezpečiť projektovú dokumentáciu | 2016  2017 | Mesto Stará Ľubovňa Rozpočet Mesta Štrukturálne fondy | **Úloha plnená priebežne –** Mesto získalo financie na prestavbu kultúrneho domu v Podsadku, kde aj v súčasnosti prebiehajú nízkoprahové aktivity pre mládež. Okrem toho tieto aktivity pre deti a mládež vykonáva aj Komunitné centrum na Továrenskej ulici. |
| Aktivita 1.2.8 | Profesijný rast zamestnancov oddelenia sociálnych vecí a bytovej politiky, terénnych a komunitných pracovníkov.   * účasť na vzdelávaní | Počas celej doby realizácie KP | Mesto Stará Ľubovňa | **Úloha splnená** – Mesto má spracovaný ročný plán vzdelávaní zamestnancov, zamestnanci sa zúčastňujú vzdelávaní. Terénni a komunitní pracovníci sú vzdelávaní prostredníctvom projektu. |
| Aktivita 1.2.9 | Vytvoriť podmienky pre chránené bývanie   * vyčleniť 1 mestský byt | 2017  2017 | Mesto Stará Ľubovňa  Neverejný poskytovateľ | **Úloha splnená** – Mesto poskytlo byt  Gréckokatolíckej charite, ktorá ho využíva na bývanie zdravotne ťažko postihnutej osoby. |
| **Priorita 2** | **Zlepšiť podmienky marginalizovaných skupín obyvateľov pri začleňovaní do spoločnosti** | **Časový plán** | **Personálne, prevádzkové, finančné a organizačné podmienky** |  |
| Opatrenie 2.2 | Poskytovanie sociálnej pomoci a vyhľadávanie osôb ohrozených sociálnym vylúčením |  |  |  |
| Aktivita 2.2.1 | Zapojenie sa do národného projektu „Take away“ - Komunitné centrá  - Terénna sociálna práca  - Rómske občianske hliadky a iné projektové aktivity ponúkané týmto projektom | 2016 | Mesto Stará Ľubovňa Rozpočet mesta  Národný projekt | **Úloha splnená –** Projekt TSP pracuje od 01.07.2017, jeho prvá fáza trvala do 31.10.2019. Následne bol zabezpečený plynulý prechod do druhej fázy od 1.11.2019. Táto II. Fáza projektu bude trvať do 31.10.2022.  Projekt KC začal 01.06.2018, prvá fáza trvala do 31.10.2019. Aj v tomto prípade bol zabezpečený plynulý prechod a od 1.11.2019 projekt pokračuje svojou druhou fázou, ktorá bude do 31.12.2021.  Projekt MOPS prešiel do ďalšej fázy od 1.7.2019 s dobou trvania projektu na obdobie dvoch rokov. |
| Aktivita 2.2.2 | Zabezpečiť kontinuálne pokračovanie činnosti terénnej sociálnej práce, komunitného centra a rómskej občianskej hliadky na čas medzi projektovými obdobiami | 2019 | Mesto Stará Ľubovňa | Projekty prebiehajú kontinuálne. |
| Aktivita 2.2.3 | Zriadenie pracovnej skupiny: „Prevencia závislostí sociálno-patologických javov“   * vypracovanie spoločného programu prevencie všetkých zainteresovaných subjektov | 2016  2017 | Mesto Stará Ľubovňa | **Úloha nesplnená** |
| Aktivita 2.2.4 | Podpora aktívneho starnutia a integrácie fyzických osôb so zdravotným postihnutím do spoločnosti prostredníctvom rehabilitačných aktivít a bezplatného poradenstva | Počas celej doby realizácie KP | Sieť poskytovateľov  Mesto Stará Ľubovňa | **Úloha splnená –** Mesto podporuje rôzne aktivity troch klubov dôchodcov. |
| Aktivita 2.2.5 | Podpora talentovaných detí pomocou dostupných programov, štipendijných fondov   * vytvorenie fondu na podporu talentovaných detí | Počas celej doby realizácie KP | Mesto Stará Ľubovňa, školy | **Úloha splnená čiastočne –** fond na podporu talentovaných detí nevytvorený |
| Aktivita 2.2.6 | Spracovávať individuálne plány pre prácu s rodinou, v ktorej sa vyskytujú sociálnopatologické javy, finančná negramotnosť, slabé hygienické návyky, zanedbávanie zdravotnej starostlivosti   * vyhodnocovať výsledky práce (1x za 6 mesiacov) | Počas celej doby realizácie KP | Mesto Stará Ľubovňa (TSP)  ÚPSVaR | **Úloha splnená –** individuálne plány sú spracovávané a vyhodnocované v spolupráci s ÚPSVaR. TSP vypracovávajú individuálne plány v zmysle projektových pravidiel. |
| Aktivita 2.2.7 | Pri vyššom počte problémových rodín Mesto zabezpečí pre prácu s rodinou akreditovaný subjekt   * podpora rodín prostredníctvom výchovných a sociálnych programov | Počas celej doby realizácie KP | Mesto Stará Ľubovňa | **Úloha v plnení -**  Mesto spolupracuje v tejto oblasti s ÚPSVaR, ktorý zazmluvňuje akreditované subjekty každoročne. |
| Aktivita 2.2.8 | Zapájanie detí zo znevýhodneného sociálneho prostredia  do aktivít a programov Mesta | Počas celej doby realizácie KP | Mesto Stará Ľubovňa, školy | **Úloha splnená** – Mesto zapája tieto deti predovšetkým cez činnosť komunitných centier na Továrenskej a v Podsadku (viď Správu o činnosti Mesta Stará Ľubovňa za rok 2019) |
| Aktivita 2.2.9 | Zabezpečiť dostupné bývanie pre nízkopríjmové skupiny | 2018 – 2020 | Mesto Stará Ľubovňa | Upravené v Koncepcii bytovej politiky schválenej MsZ |
| Aktivita 2.2.10 | Vyšpecifikovať pozemky (5 parciel) na výstavbu menších domov pre obyvateľov z rómskej komunity, ktorí si dokážu pozemok kúpiť a sami realizovať stavbu | 2016 | Mesto Stará Ľubovňa | Upravené v Koncepcii bytovej politiky schválenej MsZ |
| Aktivita 2.2.11 | Pripraviť pozemky (5 parciel) na svojpomocnú výstavbu menších domov pre rómskych občanov, pripravovanú a spolufinancovanú ETP Slovensko | 2016 | Mesto Stará Ľubovňa | Upravené v Koncepcii bytovej politiky schválenej MsZ |
| Aktivita 2.2.12 | Zabezpečiť podmienky pre zriadenie predškolského zariadenia ETP Slovensko (v Podsadku), financované nadáciou VELUX | 2016 - 2020 | Mesto Stará Ľubovňa | **Úloha v plnení –** zriadenie predškolského zariadenia financovaného nadáciou VELUX bolo neúspešné. Mesto hľadá iné možnosti zriadenia MŠ vo vlastnej zriaďovateľskej pôsobnosti. |
| Aktivita 2.2.13 | Rekonštrukcia a údržba domov, ktoré sú využívané na nájomné bývanie soc. znevýhodnených rodín  ( Podsadek 117, SNP 16, SNP 17) | 2016 - 2020 | Mesto Stará Ľubovňa  Slobyterm | Dom na adrese SNP 17 zbúraný. Dom v Podsadku 117 uzavretý a predaný.  Údržba nájomného domu SNP 16 len základná a havarijné situácie z dôvodu nevyhovujúceho technického stavu. |
| Aktivita 2.2.14 | Spolupráca s cirkvami, občianskymi združeniami pri realizácii podporných projektov | Počas celej doby realizácie KP | Sieť poskytovateľov | **Úloha splnená** |
| **Priorita 3** | **Rozvoj sociálnych služieb, riadenie, financovanie spolupráca a komunikácia v sociálnej oblasti** | **Časový plán** | **Personálne, prevádzkové, finančné a organizačné podmienky** |  |
| Opatrenie 3.3 | Skvalitnenie života obyvateľov mesta a zabezpečenie integrácie |  |  |  |
| Aktivita 3.3.1 | Pravidelne vyčleňovať finančné krytie v Rozvojovom programe mesta na riešenie bezbariérovosti v meste   * kultúrny dom * školy * administratívna budova na Námestí gen. Štefánika 6 | Počas celej doby realizácie KP | Mesto Stará Ľubovňa Rozpočet mesta  Poskytovateľ | **Úloha splnená čiastočne, nový časový plán 2020** |
| Aktivita 3.3.2 | Budovanie oddychových zón, športovísk, podpora kultúrnych podujatí | Počas celej doby realizácie KP | Mesto Stará Ľubovňa Rozpočet Mesta  Štrukturálne fondy | **Úloha splnená** – Mesto aktívne buduje športoviská, skvalitňuje oddychové zóny a podporuje kultúrne podujatia |
| Aktivita 3.3.3 | Vyčleniť predškolské zariadenie, ktoré budú môcť navštevovať deti so zdravotným postihnutím   * vypracovať mechanizmus motivácie pre takúto materskú školu, ktorá bude schopná prijať deti so zdravotným postihnutím | 2017 | Mesto Stará Ľubovňa Rozpočet Mesta | **Úloha v plnení –** materské školy riešia prijímanie detí so zdravotným postihnutím individuálne. |
| Aktivita 3.3.4 | Využívať potravinovú pomoc, burzy a bezodplatné darovanie vecí sociálne znevýhodneným občanom | Počas celej doby realizácie KP | Sieť poskytovateľov | **Úloha splnená –** Potravinová pomoc je poskytovaná každoročne (Charita, mládežnícky parlament), bezplatné darovanie vecí priebežne. |
| Aktivita 3.3.5 | Ročne uskutočňovať monitoring plnenia Komunitného plánu sociálnych služieb   * komisia soc. vecí, rodiny, bytovej politiky a zdravotníctva (k 31. januáru za predchádzajúci rok) predloží mestskému zastupiteľstvu | Počas celej doby realizácie KP | Mesto Stará Ľubovňa | **Úloha splnená** |
| Aktivita 3.3.6 | Realizovať monitoring a zisťovanie potrieb sociálnych služieb | Počas celej doby realizácie KP | Mesto Stará Ľubovňa | **Úloha splnená** – zamestnanci Mesta priebežne zisťujú aktuálne potreby obyvateľov v oblasti sociálnych služieb. Rozsiahly (dotazníkový) monitoring je plánovaný v priebehu roka 2020. |
| Aktivita 3.3.7 | Podpora zamestnávania mladých ľudí   * zriadenie mestského sociálneho podniku, ktorý by pripravil absolventov Súkromnej strednej odbornej školy v Kežmarku, detašované pracovisko v Podsadku a dlhodobo nezamestnaných pre trh práce * podpora samozamestnávania mladých ľudí * využívanie aktívnych opatrení ÚPSVaR na zamestnávanie mladých ľudí a dlhodobo nezamestnaných | 2017 – 2020  2018 – 2020  Počas celej doby realizácie KP | Mesto Stará Ľubovňa Rozpočet mesta  Štrukturálne fondy  ÚPSVaR | **Úloha splnená čiastočne –** Mesto aktívne spolupracuje s úradom práce pri zamestnávaní mladých ľudí. Mestský sociálny podnik nebol zriadený. |
| Aktivita 3.3.8 | Doplnenie kamerového monitorovacieho systému na území mesta v záujme prevencie kriminality | Každoročne | Mesto Stará Ľubovňa Štrukturálne fondy | **Úloha splnená** – V meste je nainštalovaných celkovo 34 kamier, z toho v roku 2019 boli zabezpečené 2 kamery do pasáže a 4 do bytového domu na Letnej ulici. . Mesto aktuálne spracováva podklady k ďalšej projektovej výzve na zabezpečenie ďalších 8 kamier. |
| Aktivita 3.3.9 | Zabezpečiť zľavnené vstupné na kultúrno-spoločenské a športové podujatia organizované Mestom pre občanov (držiteľov preukazu ŤZP) | 2016 | Mesto Stará Ľubovňa | **Úloha nesplnená,**  nový časový plán 2020 |
| Aktivita 3.3.10 | Podpora chránených dielní   * zakúpenie tovarov a služieb chránenej dielne | Počas celej doby realizácie KP | Mesto Stará Ľubovňa | **Úloha nesplnená**. |
| Aktivita 3.3.11 | Vypracovať program (v spolupráci s ÚPSVaR) komplexnej práce pre prestupné bývanie, ktoré vytvára optimálne podmienky pre uplatňovanie individuálnej integrácie, ide o komplexný systém sociálnych služieb pre odkázané a ohrozené skupiny obyvateľov | 2017 | Mesto Stará Ľubovňa | **Úloha nesplnená,** nový časový plán 2020 |
| Aktivita 3.3.12 | Podpora aktívneho starnutia a integrácie fyzických osôb so zdravotným postihnutím do spoločnosti prostredníctvom rehabilitačných aktivít a bezplatného poradenstva | Počas celej doby realizácie KP | Mesto Stará Ľubovňa | **Úloha splnená** – poradenstvo bezplatné, Mesto podporuje rehabilitačné aktivity predovšetkým poskytovaním dotácií. |

Vyhodnotenie Akčného plánu bolo prerokované na zasadnutí Komisie sociálnych vecí, rodiny, bytovej politiky a zdravotníctva, ktorá sa konala dňa 29.1.2020.

Spracovala: Mgr. Mária Raššová

V Starej Ľubovni, dňa 29.1.2020 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mgr. Peter Hrebik

Predseda komisie sociálnych vecí, rodiny a bytovej politiky